open-index/open-wikipedia-markdown huggingface dataset:
Sharon (slekt)

* 

***Sharon*** er en slekt av biller som hører til familien smellere (Elateridae). Slekten omfatter bare én kjent art.

## Utseende
En middelsstor (ca. 15 millimeter), slank, mørkbrunlig smeller, hos hunnen med hodet, pronotum sider og en lengdestripe på dekkvingene brungule. Hannen er spinklere og mørkere, bare pronotums bakhjørner og dekkvingenes "skuldre" er lyse. Antennene er middels lange og tynne. Pronotum er betydelig lengre enn bredt, bakhjørnene spisst tilbaketrukne. Dekkvingene har fine punktrader.

## Levevis
Larvene lever trolig i råtten, død ved.

## Utbredelse
Arten er bare kjent fra Chile.

## Systematisk inndeling
Arten ble tidligere plassert i slekten *[[Asaphes]]*.

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien Parablacinae Kundrata et al., 2015
****** Slekten ***Sharon*** Aries-Bohart & Elgueta, 2015 
******* *[[Sharon amoena]]* (Philippi, 1861) 

## Referanser


## Eksterne lenker
*
NRK 4ETG

**NRK 4ETG** var NRK Underholdnings satsing på videonettstedet YouTube fra 2018 til 2023. Kanalens programledere var Jonas Lihaug, Henrik Hildre, Martha Leivestad, Henrik Farley, Annika Momrak, Karsten Blomvik, Magan Gallery og i den siste perioden, Ole Fotland, Kristoffer Torpe og Pernille Hunnes. 

Kanalens opprinnelige redaksjon hørte tidligere til i 4. etasje på NRK Marienlyst i Oslo, derav navnet 4ETG. Episoder ble publisert i programmets egen YouTube-kanal og i NRKs nettspiller. Kanalen har over  abonnenter (juni 2021).

## Historikk
Prosjektet startet i 2018. De første programlederene var Henrik Farley, Martha Leivestad, Jonas Lihaug Fredriksen og Henrik Hildre. 

Kanalens første video, «RUSS 2018», ble publisert den 9. mai 2018. NRK 4ETG ble nominert til Humorprisen 2019 i klassen årets morsomste på nett. 

Annika Momrak gjorde sin første opptreden på kanalen 28. januar 2020, etter Henrik Hildre og Henrik Farley hadde gått videre til andre prosjekter.

15. mail 2020 ble det annonsert at Jonas Lihaug også skulle forlate kanalen som programleder. 1. juli ble den aller første videoen med den nye programlederen Karsten Blomvik lastet opp. Programledere bestod da av Martha Leivestad, Annika Momrak og Karsten Blomvik. 14. juli ble videoen "Hvem spiser 8 is raskest?" lastet opp der både Maria Stavang og Magan Gallery medvirket. Magan ble programleder på kanalen sammen med Martha, Karsten og Annika frem til han forlot kanalen 5. mai 2021.

13. juni 2023 meldte NRK at satsingen skulle legges ned og deres siste video ble lastet opp 30. juni 2023.

## Referanser


## Eksterne lenker
* 
* 4ETG på YouTube
Janusz Pawłowski

**Janusz Pawłowski** (født 20. juli 1959) er en polsk judoka.

Han representerte Polen under Sommer-OL 1988 i Seoul, der han tok sølv i halv lettvekt.

Han tok bronse under Sommer-OL 1980.

## Referanser


## Eksterne lenker
*
Yōsuke Yamamoto

**Yōsuke Yamamoto** (født 22. juni 1960) er en japansk judoka.

Han representerte Japan under Sommer-OL 1988 i Seoul, der han tok bronse i halv lettvekt.

## Referanser


## Eksterne lenker
*
Tamás Bujkó

**Tamás Bujkó** (født 1. juli 1959, død 21. mars 2008) var en ungarsk judoka.

Han representerte Ungarn under Sommer-OL 1988 i Seoul, der han ble nummer 5 i halv lettvekt.

## Referanser


## Eksterne lenker
*
Claudio Yafuso

**Claudio Yafuso** (født 21. januar 1970) er en argentinsk judoka.

Han representerte Argentina under Sommer-OL 1988 i Seoul, der han ble nummer 7 i halv lettvekt.

## Referanser


## Eksterne lenker
*
Idiotropa

* 

***Idiotropa*** er en slekt av biller som hører til familien smellere (Elateridae).

## Utseende
En liten (4 - 4,5 millimeter), avlang, hvelvet og jevnbred, brunlig smeller. Kjevene (mandiblene) er noe forlengede. Antennene er nokså korte og mer eller mindre perlekjedeformede. Pronotum er firkantet og blankt, bakhjørnene knapt tilbaketrukne, dekkvingene med tydelige punktrader.

## Utbredelse
Arten lever i Algerie.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien Physodactylinae Lacordaire, 1857
****** Slekten ***Idiotropa*** Schwarz, 1897 
******* *[[Idiotropa henoni]]* (Abeille de Perrin, 1894)

## Kilder
* Tree of life - Physodactylinae

## Eksterne lenker
*
Lønnetjæreflekk

**Lønnetjæreflekk** (*Rhytisma acerinum*) er en sopp som vokser på lønneblad. Arten svekker ikke treet, og skaden er rent kosmetisk.

Den dukker opp på bladene i slutten av juni som runde, lysegrønne flekker som er 2 mm i diameter. Flekkene vokser, og i august er de 15 mm i diameter, svarte og tjærelignende med gul kant og opphevet på oversiden av bladet. I september er flekkene opptil 20 mm i diameter, og flere er ofte vokst sammen. Soppen overvinter i løvet som faller ned og ligger under treet. Om våren utvikler fruktlegemene seg, og i juni transporteres sporene opp til årets løv.

Lønnetjæreflekk hører hjemme i Europa og finnes hovedsakelig på spisslønn og platanlønn. Den har fulgt med vertstrærne til Nord-Amerika, men angriper ikke de nordamerikanske lønneartene som har sine egne *Rhytisma*-arter. I Norge er lønnetjæreflekk funnet nordover til Trøndelag.

## Litteratur
* 
* 
* 

## Eksterne lenker
*
Dragomir Bečanović

**Dragomir Bečanović** (født 10. februar 1965) er en montenegrinsk judoka.

Han representerte Jugoslavia under Sommer-OL 1988 i Seoul, der han ble nummer 9 i halv lettvekt.

## Referanser


## Eksterne lenker
*
Ny-Holland

**Ny-Holland** (nederlandsk: **Nieuw Holland**, engelsk: **New Holland**, latin: **Nova Hollandia**) er et historisk navn på fastlandsdelen av kontinentet Australia. Ny-Holland er verken synonymt med verdensdelen Oseania eller landet Australia, ettersom Ny-Holland ikke inkluderer øyer som for eksempel Tasmania.

Navnet *Ny-Holland* benyttes fortsatt ved navngivningen av biologiske arter, for eksempel soppen *[[Neoscytalidium novaehollandiae]]*, som ble beskrevet i 2008.

## Referanser


## Eksterne lenker
*
Tommy Mortensen

**Tommy Mortensen** (født 4. januar 1966) er en dansk judoka.

Han representerte Danmark under Sommer-OL 1988 i Seoul, der han ble nummer 11 i halv lettvekt.

## Referanser


## Eksterne lenker
*
Josef Reiter

**Josef Reiter** (født 8. januar 1959) er en østerriksk judoka.

Han representerte Østerrike under Sommer-OL 1988 i Seoul, der han ble nummer 12 i halv lettvekt.

Han tok bronse under Sommer-OL 1984.

## Referanser


## Eksterne lenker
*
Jamsrangiin Dorjderem

**Jamsrangiin Dorjderem** (født 13. desember 1964) er en mongolsk judoka.

Han representerte Mongolia under Sommer-OL 1988 i Seoul, der han ble nummer 14 i halv lettvekt.

## Referanser


## Eksterne lenker
*
Robert Kerr (autor)

**Robert Kerr** (født 1755 i Bughtridge i Roxburghshire i Skottland, død 11. oktober 1813 i Edinburgh i Skottland) var en britisk lege og dessuten en vitenskapelig arbeidende autor, oversetter og zoolog.

Kerr studerte medisin ved Universitetet i Edinburgh og arbeidet som kirurg ved Edinburgh Foundling Hospital. Han oversatte forskjellige vitenskapelige verker til engelsk. I 1794 forlot han sin stilling som kirurg for i stedet å drive en papirmølle.

## Verker
* *General View of the Agriculture of Berwickshire*
* *[[A General History and Collection of Voyages and Travels]]*

### Oversettelser
* 1789 – *Traitée Elémentaire de Chimie* av Antoine Laurent de Lavoisier
* 1792 – *The Animal Kingdom* fra Systema Naturae av Carl von Linné
* *Essays on the Theory of the Earth* fra *Recherches sur les ossements fossiles de quadrupedes* av Georges Cuvier

## Referanser


## Eksterne lenker
* Robert Kerrs verker
Henrik Knudsen

**Henrik Hecht Knudsen** (født 6. mars 1982 i Haderslev) er en dansk håndballspiller, som blant annet spilte som playmaker for den norske klubben .

Han fikk sin debut på Danmarks herrelandslag i håndball i 2008 og mesterskapsdebuterte under Håndball-EM 2010.

## Referanser


## Eksterne lenker
*
Mads Øris

**Mads Øris Nielsen** (født 17. mars 1981 i Viborg) er en dansk håndballspiller, som har spilt det meste av sin karriere i den danske klubben , med unntak av tre sesonger i .

Han fikk sin debut på Danmarks herrelandslag i håndball i 2008 og mesterskapsdebuterte under Håndball-VM 2009 og fikk på nytt sjansen under Håndball-EM 2010.

## Referanser


## Eksterne lenker
*
Mads Nielsen

**Mads Nielsen** er navnet til flere personer:

* Mads Øris Nielsen – en dansk håndballspiller.
* Mads Nielsen (fotballspiller) – en dansk fotballspiller.
Skjult (2005)

***Skjult*** (originaltittel: *Caché*) er en franskspråklig drama-thriller fra 2005 med dreiebok og regi av Michael Haneke. Filmen var en internasjonal samproduksjon mellom Frankrike, Østerrike, Tyskland og Italia.

## Handlingsreferat
Et velstående ektepar i Paris, Anne og Georges Laurent, oppdager et videobånd som ligger igjen på eiendommen deres uten noen forklaring, som viser timer med opptak av boligen deres. Dette betyr at de er under overvåking. Forvirret diskuterer de formålet. De vurderer om dette kan være en spøk spilt av venner av deres 12 år gamle sønn, Pierrot. Eller om tilhengere av Georges, som er vert for et TV-program. Et annet bånd dukker opp, ledsaget av en barnslig tegning av en person med blod som strømmer ut av munnen.

Lignende tegninger sendes også til Georges sin arbeidsplass og Pierrots skole. Laurent-familien kontakter fransk politi, som fastslår at båndene er for ufarlige til å bli ansett som kriminell aktivitet. Laurent-familien arrangerer en sammenkomst som blir avbrutt på grunn av levering av enda et videobånd, sammen med en ny tegning av en kylling som blør. Når Anne avslører disse hendelsene for vennene deres, spiller Georges av båndet i videospilleren, som viser eiendommen hvor han vokste opp som barn.

Georges begynner å ha drømmer om Majid, en gutt han kjente i barndommen. Majids algeriske foreldre arbeidet på eiendommen eid av familien til Georges. Men de forsvant under massakren i Paris i 1961. Foreldrene til Georges følte seg ansvarlige for Majid, og hadde til hensikt å adoptere ham. Men denne prosessen ble aldri gjennomført. De mistenker nå at Majid kan være ansvarlig for videoene. Georges var seks år gammel når foreldrene hans planla å adoptere Majid, og han avslører at han egentlig ikke ønsket at dette skulle skje. Georges fortalte derfor forskjellige løgner om Majid, som deretter ble sendt bort før adopsjonen ble utført. Når Pierrot forsvinner, kontakter Laurents febrilsk politiet, som blant annet undersøker Majids leilighet.

## Medvirkende
* Daniel Auteuil: Georges Laurent
* Juliette Binoche: Anne Laurent
* Maurice Bénichou: Majid
* Annie Girardot: Georges Mutter
* Lester Makedonsky: Pierrot Laurent
* Bernard Le Coq: Georgs sjef
* Walid Afkir: Majids sønn
* Daniel Duval: Pierre
* Aïssa Maïga: Chantal

## Referanser


## Eksterne lenker
*
Slottet (1997)

***Slottet*** (originaltittel: *Das Schloß *) er østerriksk dramafilm fra 1997 med dreiebok og regi av Michael Haneke og med Franz Kafkas roman av samme navn som forelegg. Hovedrollene spilles av Ulrich Mühe og Susanne Lothar. Filmen ble laget for østerriksk fjernsyn og fikk ikke kinovisning i hjemlandet, men ble vist på filmfestivaler i Tyskland, Tsjekkia, Japan, Canada og USA. 

I Norge ble filmen vist på Cinemateket i 2018.

## Handling
Når landmåler K. (spilt av Ulrich Mühe) blir sent til en liten landsby som huser et stort slott, nekter de lokale myndighetene å la ham komme til slottet.

Men når han forsøker å overbevise de lokale tjenestemennene, kommer de med stadig mer kompliserte byråkratiske hindringer for å hindre ham.

## Medvirkende
* Ulrich Mühe: K., Landvermesser
* Susanne Lothar: Frieda
* Frank Giering: Artur
* Felix Eitner: Jeremias
* Nikolaus Paryla: Vorsteher
* André Eisermann: Barnabas
* Dörte Lyssewski: Olga

## Referanser


## Eksterne lenker
*
Konglobetong

**Konglobetong** er en type betong der tilslagsmaterialet gis en dekorativ funksjon. Konglobetong lages ved å bruke stein, gjerne av ulik geologisk opphav med ulike farger og mønstre, som tilslagsmateriale. Til slutt sages betongen, og den får da et liknende visuelt uttrykk som konglomerat, derav navnet *konglobetong*. Hydroparken i Oslo er et sted man kan se denne type betong brukt som dekorativt element i moderne arkitektur.

Arkitekt Erling Viksjø er opphavsmann for teknikken, og naturbetong er en liknende teknikk.
Torsten Laen

**Torsten Laen** (født 26. november 1979 i Odense) er en dansk håndballspiller, som tok VM-gull under Junior-VM i håndball for menn 1999.

Han fikk sin debut på det danske A-landslaget i 1999 og var med på bronselagene i Håndball-EM 2002 og Håndball-EM 2004.

## Referanser


## Eksterne lenker
*
Pasonanca Park

**Pasonanca Park** er en offentlig park i bydelen Pasonanca i Zamboanga City på Filippinene.  

## Historie
Anleggelsen av parken begynte i 1912 av general John J. Pershing, da guvernør for Moro Province, og den ble ferdig under Frank W. Carpentera tid som guvernør av Department of Mindanao and Sulu (1914-1920). Thomas Hanley, en amerikansk fagmann på parkanlegg, ankom i 1912 fra USA på innbydelse  fra Pershing for å tjenestegjøre i samme rolle i Pasonanca, og han var ansvarlig for hvordan parken opprinnelig ble utformet.

## Billedgalleri

Jardin Maria Clara Llobregat (1).JPG|Hovedinngang til La Jardin Maria Clara Lobregat
Jardin Maria Clara Llobregat (3).JPG|Butterfly Park i La Jardin Maria Clara Lobregat
Jardin Maria Clara Llobregat (12).JPG|Blomsterhagen
Jardin_Maria_Clara_Llobregat_(16).JPG|Zamboanga City Museum
Jardin Maria Clara Llobregat (17).JPG|Statue av Maria Clara Lobregat
Pasonaca Main Pool3.JPG|Pasonanca Main Pool 3
Pasonaca Main Pool4.JPG|Pasonanca Main Pool 4
Pasonanca Waterfalls.JPG|Pasonanca-fallene


## Referanser
Borghild Johannessen

**Borghild Johannessen** (født 14. desember 1884 i Bergen, død 14. oktober 1972 i Oslo) var en norsk skuespillerinne, sangerinne og danserinne.
## Liv og virke
### Bakgrunn
Borghild Johannessen var datter av skuespillerne Berent Johannessen og Laura Elvig, og søster av skuespiller Svanhild Johannessen.

### Karriere
Borghild Johannessen var tidlig i karrieren knyttet til Grønland Folketeater (Folketeatret) og Fahlstrøms Theater. Begge disse teatrene ble drevet av ekteparet Fahlstrøm. Etter at Fahlstrøms Theater ble nedlagt i 1911, søkte hun seg til Trondhjems Nationale Scene. Fra januar 1917 var hun igjen å se i Kristiania, og denne gang på Centralteatret.

Med Fahlstrøms Theater medvirket hun i mai 1907 i et gjestespill på Casinoteatret i København. Samme år deltok hun i teatrets gjestepill i Stavanger. I 1909 medvirket hun i operetten *Den fraskilte Kone* hos Fahlstrøms.

Johannessen hadde dessuten mange spredte opptredener, blant annet med solodans i forbindelse med en opptreden av hennes svoger Hauk Aabel i Sandefjord kurbad i 1905.

### Familie
Hun ble 20. november 1915 gift med skuespiller og kollega ved Trondhjems Nationale Scene Thoralf Klouman, og sammen var de foreldre til pianisten og underholdningskomponisten Carsten Klouman og skuespilleren Wenche Klouman.

## Roller i utvalg
**Estrid* i *Lynggaard & Co.* (Fahlstrøms Theater, 1905)
**Aulus* i *Quo vadis* av Stanislav Stange (1905)
**Maja* i *Et Kjøbmandshus i Skjærgaarden* (Grønland Folketeater, 1906)
**Edmére* i *Claudes hustru* av Alexandre Dumas d.y. (1906)
**Polarreven Fuks* i *Paa Nordpolen 1907, kunstnerkarnevalet i Kristiania* av Clary Levy (Grønland Folketeater, 1907)
**Raina* i *Helte* av George Bernhard Shaw (Stavanger, 1907)
**Adeline* i operetten *Den fraskilte Kone* av Leo Fall (Fahlstrøms Theater, 1909)
**Helene du Moulin* i *Den stygge Kone* (Fahlstrøms Theater, 1910)
**Madam Salvesen* i *Baldwins Bryllup* av Vilhelm Krag (Fahlstrøms Theater, 1911)
**Sascha* i *Det levende Lik* av Leo Tolstoj (Trondhjems Nationale Scene, 1914)
**Sperling* i *Det lykkelige Valg* av Nils Kjær (Trondhjems Nationale Scene, 1914)
**Eliza Doolittle* i *Pygmalion* av George Bernhard Shaw (Trondhjems Nationale Scene, 1915)
**Mabel* i *Den ideelle Ektemann* av Oscar Wilde (Trondhjems Nationale Scene, 1916)
**Lola Cornero* i *Den farlige Dag* av Gustav Kadelburg (Centralteatret, 1917)
**Martine* i *Kong Midas* av Gunnar Heiberg (Centralteatret, 1917)
**Cecily* i *Kinangozi* av prins Wilhelm (Centralteatret, 1924)

## Referanser


## Kilder
*Borghild Klouman i Scenewebarkivet
*

## Eksterne lenker
*
Susanne Lothar

**Susanne Lothar**, født 15. november 1960 i Hamburg, død 21. juli 2012 i Berlin, var en tysk skuespillerinne. Hennes foreldre var skuespillerne Hanns Lothar og Ingrid Andree og hun ble i 2006 gift med Ulrich Mühe, som døde det påfølgende året.  

## Filmografi (utvalg)
* 1992 – *Den demokratiske terroristen*
* 1997 – *[[Slottet (1997)|Slottet]]*
* 1997 – *Funny Games*
* 2001 – *[[Pianolærerinnen]]* 
* 2007 – *Madonnen*
* 2008 – *[[The Reader]]*
* 2009 – *[[Det hvite båndet]]*

## Referanser


## Eksterne lenker
*
Lovseiemann

**Lovsigemann**, Lovseiemann eller *[[lagmann]]* (norrønt *lǫgsǫgumaðr*) var i norrøn tid en mann som kunne si og tolke loven på et ting, tilsvarende en dommer.

På Island var han en embetsmann som virket på Alltinget. Lovsigemannen ble valgt for tre år, og hadde mye å si for rettsutviklingen i landet. To kjente lovseiemenn var Snorre Sturlason og Torgny lagmann.

## Referanser
Frank Giering

**Frank Giering** (1971–2010) var en tysk skuespiller. 

## Karriere
Giering studerte ved Filmuniversität Babelsberg Konrad Wolf i Potsdam. Her begynte han sin karriere som teaterskuespiller i på tidlig 1990-tall og fikk fort en rekke roller for tysk fjernsyn. I 1997 spilte han i to produksjoner for den østerrikske regissøren Michael Haneke, først fjernsynsfilmen *[[Slottet (1997)|Slottet]]* og så *Funny Games*, som skulle bli hans internasjonale gjennombrudd. For rollen som én av to psykotiske mordere i *Funny Games* fikk han stor oppmerksomhet og spilte etter dette i en rekke filmer, for det meste i Tyskland og Østerrike.

## Død
Giering ble funnet død i leiligheten sin i Berlin 23. nuni 2010. Giering hadde i lang strevet med psykiske lidelser og alkoholmisbruk.

## Filmografi (utvalg)
* 1997 – *[[Slottet (1997)|Slottet]]*
* 1997 – *Funny Games*
* 1998 – *Absolute Giganten*
* 2002 – *[[Baader (film)|Baader]]*

## Referanser


## Eksterne lenker
*
Saturn Girl

**Saturn Girl** (**Imra Ardeen**) er en fiktiv superhelt fra DC Comics. Hun ble skapt av Otto Binder og Al Plastino og hadde sin første opptreden i *Adventure Comics* nr. 247 (1958). Saturn Girl er en talentfull telepat fra det 30. århundre. Hun er en av grunnleggerne av Legion of Super-Heroes. Navnet hennes kommer av hjemverdenen hennes, Titan, som er Saturn's største måne.

## Handlingsreferat
I løpet av det 30. århundre var jordkloden medlem av «United Planets» og hjem-planeten til dens militære gren: Science Police. Imra, den mest talentfulle telepaten blant en rase av mektige telepater, forlot sin egen hjem-planet Titan for å bli med i «Science Police» som tenåring. Under en reise til jorden blir det imidlertid gjennomført et attentat-forsøk mot en med-passasjer, og milliardær, R.J. Brande. Ved å bruke sine telepati-krefter oppdager Imra denne handlingen, og med hjelp av to andre tenåringer om bord, Lightning Lad og Cosmic Boy, fanger leiemorderen og redder livet til Brande.

På Brandes oppfordring tar Imra deretter i bruk rollen som Saturn Girl, og slår seg sammen med Lightning Lad og Cosmic Boy for å grunnlegge Legion of Super-Heroes en organisasjon av tenåringer som arbeider som superhelter grunnlagt for å hedre arven etter Super-Boy. Når Lex Luthor og Legion of Super-Villains var i ferd med å ta livet av Supermann, tilbød Saturn Girl å dø i hans sted. Som legionær fikk Imra snart et rykte for selvoppofrelse.

I år 2975, fikk hun vite at en legionær kommer til å dø under et angrep på jordkloden. Imra bestemte seg for å ta på seg dette ansvaret selv. Men Lightning Lad omkommer under denne konflikten, og Imra sverger på å gjøre alt som står i hennes makt for å bringe ham tilbake. En metode blir snart utviklet som kunne gjenopplive Lightning Lad, men bare på bekostning av et annet medlems liv. Imra blander seg igjen inn i denne prosessen for å sikre at hennes liv blir tatt. Men planen hennes blir forhindret av Proty, det telepatiske kjæledyret til Chameleon Boy. Proty beundret Imra, og narret henne slik at den kunne ta hennes plass. Etter Protys dødsfall blir Lightning Lad gjenopprettet.
Cryptostroma corticale

***Cryptostroma corticale*** er en sopp som vokser under barken til lønnetrær. Kun den aseksuelle fasen er kjent, og arten er derfor ikke nøyaktig plassert i systematikken.

Den trenger inn i treet gjennom små skader og sprer seg først gjennom vedvevet før den går inn i silvevet og danner en mørk matte av hyfer under barken. Etter hvert som infeksjonen utvikler seg mister treet blad og får visne skudd. Skadene viser seg først i toppen av krona og flytter seg så nedover. Barken får langsgående sprekker og faller av slik at tykke lag med sotaktige sporer kommer fram. Sporene spres med regn og vind. Trærne svekkes og kan dø i løpet av det første året etter infeksjonen. Skadene er størst i spesielt varme og tørre sommere. 
 
*Cryptostroma corticale* hører sannsynligvis hjemme i Nord-Amerika der den viktigste verten er sukkerlønn. Det første europeiske funnet ble gjort i Storbritannia i 1945, og den har nå etablert seg mange steder i Mellom-Europa. Den angriper helst platanlønn, men også kan også finnes på andre lønnearter, lind og bjørk. *Cryptostroma corticale* er aldri funnet i Norge, men i Fremmedartslista 2018 er den vurdert til å være en dørstokkart med *potensielt høy risiko* på grunn av stort invasjonspotensial, men ingen kjent økologisk effekt.

Sporene inneholder allergener og kan føre til lungeproblemer hos sagbruksarbeidere som skjærer lønnestokker. Ved felling av infiserte trær anbefales det å bruke støvmaske, vernebriller og heldekkende klær.

## Referanser




## Litteratur
* 
* 
* 
* 

## Eksterne lenker
*
Ateneo de Zamboanga University

**Ateneo de Zamboanga University** (filippinsk: *Pamantasang Ateneo de Zamboanga*; forkortelse:**AdZU**) er et katolsk universitet drevet av jesuittordenen på øya Mindanao i Filippinene. AdZU startet opp i 1912 som Escuela Catolica, en menighetsskole drevet av spanske jesuitter. Den er Filippinenes nest eldste jesuittskole og den andre jesuittskole som ble kalt et *ateneo* («Athenæum»).

Til å begynne med gav den grunnskole og videregående utdannelse til gutter. Den ble *college* i 1952 og universitet i 2001. Den har to *campus*er, den ene sentralt i Zamboanga City og det andre i  barangay Tumaga utenfor bykjernen.

## Referanser
Ulvljotsloven

**Ulvljotsloven** (islandsk: Úlfljótslög) har vært anvendt i Alltinget på Island fra omkring 930, og hadde trolig Gulatinget som forbilde. 

Den mest kjente av Islands historikere og kronikører i middelalderen, Are Frode, forteller at en nordmann ved navn **Ulvljot** ble sendt fra Island til Hordaland og tilbrakte 3 år i Norge for å lære Gulatingsloven. Med seg tilbake til Island hadde med seg lovregler fra Norge, stort sett Gulatingsloven, men med tillegg og endringer etter råd fra Torleiv Spake.

Alternativt hadde islendingene en lov lik den som var på Vestlandet før Hårfagres tid og slaget ved Hafrsfjord, og i så fall må selve loven være eldre enn fra 870.

## Referanser
Alexander Lynggaard

**Alexander Lynggaard** (født 27. mars 1990 i Køge) er en dansk håndballspiller, som spiller for den franske klubben  og det danske herrelandslaget.

Han deltok under Håndball-EM 2016 for menn i Polen.

## Referanser


## Eksterne lenker
*
Lasse Andersson

**Lasse Bredekjær Andersson** (født 11. mars 1994 i København) er en dansk håndballspiller, som spiller for den tyske klubben Füchse Berlin og det danske herrelandslaget. Han har tidligere spilt for Barcelona.

Han er bror til håndballspiller Nikolaj Andersson og deltok under Håndball-VM 2017 for menn.

## Referanser


## Eksterne lenker
*
Deathstroke

**Deathstroke** (**Slade Joseph Wilson**) er en amerikansk tegneseriefigur skapt av Marv Wolfman og George Pérez i 1980. Tegneserien er utgitt av DC Comics. Han er en snikmorder og leiesoldat og erkefienden til Teen Titans, spesielt Dick Grayson. Gjennom årene har Deathstroke også vært en fiende av flere andre superhelter i DC Universe, inkludert Batman og Green Arrow.

## Krefter og evner
Slade Wilsons fysiske og mentale egenskaper ble forbedret etter at han ble utsatt for et eksperimentelt serum; han har økt styrke, smidighet, utholdenhet og reflekser. Deathstroke har også en helbredende evne, slik at han er i stand til å regenerere helsen sin fra en fysisk skade mye raskere enn et vanlig menneske, men han har sine begrensninger, så han kunne ikke helbrede sitt manglende øye. I tillegg til å være et taktisk geni med mange års militær erfaring, er Deathstroke en ekspert i mange former for ubevæpnet kamp og kampsport og er mester i Krav Maga, Kung Fu, Bōjutsu, Boksing, Jojutsu, Judo, Jujitsu, Karate, og Ninjutsu.

## Referanser
Abdelhak Maach

**Abdelhak Maach** (født 1966) er en marokkansk judoka.

Han representerte Marokko under Sommer-OL 1988 i Seoul, der han ble nummer 19 i lettvekt.

## Referanser


## Eksterne lenker
*
Chong Siao Chin

**Chong Siao Chin** (født 12. mai 1957) er en hongkongkinesisk judoka.

Han representerte Hongkong under Sommer-OL 1988 i Seoul, der han ble nummer 33 i lettvekt.

## Referanser


## Eksterne lenker
*
Valborg Kortoe

**Valborg Kortoe** (født Hansen 28. april 1857 i Christiania, død 17. januar 1914 i Kristiania) var en norsk skuespillerinne.

Valborg Kortoe var datter av styrmann Thorvald Hansen og Johanne Jensdatter. Hun ble 6. mai 1876 gift med musikkdirektør Emil Theodor Kortoe.

Valborg Kortoe skal ha vært elev hos Hafgren ved Møllergatens teater i Kristiania sesongen 1875-1876. Hun fikk våren 1883 sin debut i Trondheim med Carl Littmarcks teaterselskap, i stykket *Evas døtre* av Edvard Beckström.

Da Valborg Kortoe ble enke, gjennomførte musikk- og teatermiljøet i Trondheim en veldedighetskonsert for henne. Men med seks barn å forsørge, ble livet vanskelig for henne. I forbindelse med en rettssak senhøsten 1900 mot hennes da 16 år gamle sønn Victor, der han sto tiltalt for særdeles grov vold, berettet også avisene om at en av hennes sønner på denne tiden sonet straff i Trondheims tukthus for umotivert å ha slått kraniebrudd med en hammer på den 18 årige kassereren ved et vedutsalg, Georgia Josefa Andersen mens en annen var på forbedringsanstalt.. Victor døde i 1913 til sjøs som styrmann.   Den andre sønnen på forbedringsanstalt het Emil.  Hans siste kjente dom var på 3,5 år for et større gulltyveri og var domfelt 10 ganger før det og ble av politiet omtalt som landets farligste og mest drevne innbruddstyv.

## Referanser


## Kilder
*
Anathesis

* 

***Anathesis*** er en slekt av biller som hører til familien smellere (Elateridae).

## Utseende
En middelsstor (ca. 15 millimeter), avlang, mørkbrunlig smeller, tett kledt med korte, fine, nedliggende lyse hår. Antennene er litt sagtakkede, omtrent så lange som hode + pronotum. Pronotum er firkantet sett ovenfra, litt lengre enn bredt, bakhjørnene rett tilbaketrukne. Dekkvingene er nesten jevnbrede med fine punktstriper.

## Levevis
Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.

## Utbredelse
Arten forekommer i Thailand.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien skjellsmellere, Agrypninae Candéze, 1857 – store, brede, skjellkledte arter
****** Slekten ***Anathesis*** Candéze, 1865
******* *[[Anathesis laconoides]]* Candèze, 1865

## Eksterne lenker
* Bilde av ''Anathesis laconoides''
*
Melanthoides

***Melanthoides*** er en slekt av biller som hører til familien smellere (Elateridae).

## Levevis
Larvene lever i jorda.

## Utbredelse
Slekten er utbredt i Sørøst-Asia og Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien skjellsmellere, Agrypninae Candéze, 1857 eller Dendrometrinae
****** Stammen Oophorini Gistel, 1856
******* Slekten ***Melanthoides*** Candèze, 1865
******** *[[Melanthoides bornaensis]]* Candèze, 1897 - Borneo
******** *[[Melanthoides brunneus]]* Fleutiaux, 1935
******** *[[Melanthoides duporti]]* Fleutiaux, 1928
******** *[[Melanthoides feae]]* Candèze, 1888 - Myanmar
******** *[[Melanthoides gestroi]]* Candèze, 1878
******** *[[Melanthoides lamottei]]* Girard, 1991
******** *[[Melanthoides latimanus]]* Candèze, 1865 - Afrika
******** *[[Melanthoides ligneus]]* Candèze, 1878 - Malaysia, Sumatra
******** *[[Melanthoides luteipes]]* Candèze, 1882
******** *[[Melanthoides niger]]* Schwarz, 1900
******** *[[Melanthoides nitidus]]* Candèze, 1880 - Sumatra
******** *[[Melanthoides partitus]]* Candèze, 1897 - Vietnam
******** *[[Melanthoides relegatus]]* Candèze, 1889 - Borneo
******** *[[Melanthoides similis]]* Fleutiaux, 1902 - Kambodsja, Sumatra
******** *[[Melanthoides suturalis]]* Candèze, 1893 - Myanmar
******** *[[Melanthoides tristis]]* Candèze, 1893 - Myanmar

## Eksterne lenker
*
Simon Hald

**Simon Hald Jensen** (født 28. september 1994 i Aalborg) er en dansk håndballspiller, som spiller for  og det danske herrelandslaget.

Han deltok i Håndball-VM 2019 for menn, der Danmark tok sitt første VM-gull.

## Referanser


## Eksterne lenker
*
Alaolacon

***Alaolacon*** er en slekt av biller som hører til familien smellere (Elateridae).

## Utseende
Middelsstore til nokså store (10 - 25 millimeter), brede, mørke smellere. Antennene er nokså korte, fortykkede, noe spoleformede (hunner) eller kamformede (hanner). Pronotum er trapesformet med nokså rette sider, litt lengre enn bredt, med skrått tilbaketrukne bakhjørner, svært tett og grovt punktert. Dekkvingene har fine punktrader.

## Levevis
Ingenting er kjent om biologien til denne slekten, og larver og pupper er ukjente.

## Utbredelse
Slekten er utbredt i Sørøst-Asia, fra India i vest til Java i øst.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien skjellsmellere, Agrypninae Candéze, 1857 
****** Stammen Hemirhipini Candéze, 1857 
******* Slekten ***Alaolacon*** Candéze, 1865
******** *[[Alaolacon bakeri]]* (Fleutiaux, 1916)
******** *[[Alaolacon candezei]]* Fleutiaux, 1928
******** *[[Alaolacon cyanipennis]]* Candéze, 1865
******** *[[Alaolacon fujiokai]]* Arimoto & Arimoto, 2017
******** *[[Alaolacon griseus]]* Candéze, 1874
******** *[[Alaolacon megalopus]]* Arimoto & Arimoto, 2017
******** *[[Alaolacon murrayi]]* (Candéze, 1874)
******** *[[Alaolacon philippinensis]]* Arimoto & Arimoto, 2017
## Referanser


## Eksterne lenker

*
Cleidecosta

* 

***Cleidecosta*** er en slekt av biller som hører til familien smellere (Elateridae).

## Utseende
Middelsstore, nokså brede, mørke smellere, kan ha fiolett metallglans. Antennene er trådformede og nokså korte.

**Larvene** er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

## Levevis
Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.

## Utbredelse
Slekten er utbredt i den neotropiske økosonen.

## Systematisk inndeling
Navnet *Heligmus* er et junior-homonym for *Heligmus* Dujardin, 1845, en slekt av rundormer, og også for *Heligmus* Deslongchamps, 1856, en slekt av fossile muslinger, og bør derfor forandres.

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien skjellsmellere, Agrypninae Candéze, 1857
****** Stammen Euplinthini Costa, 1975
******* Understammen Cleidecostina Johnson, 2002
******** Slekten ***Cleidecosta*** Johnson, 2002
********* *[[Cleidecosta glyphoderus]]* (Candèze, 1865)
********* *[[Cleidecosta obscurus]]* (Costa, 1975) - Brasil, Bolivia

## Eksterne lenker
*
Yukoana

* 

***Yukoana*** er en slekt av biller som hører til familien smellere (Elateridae).

## Utseende
Små (ca. 3 millimeter), litt brede, mørke smellere. Antennene er trådformede og ikke svært lange. Pronotum er omtrent så langt som bredt, hvelvet med rundede sider.

## Levevis

## Utbredelse
Slekten er utbredt i Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien Småsmellere, Negastriinae Nakane, 1953
****** Slekten ***Yukoana*** Kishii, 1959
******* *[[Yukoana amamiensis]]* Ôhira, 1967
******* *[[Yukoana angustatus]]* (Miwa, 1927)
******* *[[Yukoana bhutanicus]]* (Dolin, 1993)
******* *[[Yukoana carinicollis]]* (Lewis, 1894)
******* *[[Yukoana cordiimpressa]]* Kishii, 1980
******* *[[Yukoana costalis]]* Kishii, 1980
******* *[[Yukoana elliptica]]* (Candèze, 1873)
******* *[[Yukoana ellipticus]]* (Candèze, 1873)
******* *[[Yukoana elongata]]* Kishii, 1970
******* *[[Yukoana formosana]]* Ôhira, 1966
******* *[[Yukoana hiramatsui]]* Ôhira, 1978
******* *[[Yukoana housaiana]]* Kishii, 1994
******* *[[Yukoana iramatsui]]* Ôhira, 1978
******* *[[Yukoana kashmirensis]]* (Dolin, 1993)
******* *[[Yukoana longicornis]]* Kishii, 1980
******* *[[Yukoana monticola]]* Kishii, 1961
******* *[[Yukoana nepalensis]]* Ôhira & Becker, 1973
******* *[[Yukoana okinawana]]* Ôhira, 1971
******* *[[Yukoana philippinensis]]* (Dolin, 1998)
******* *[[Yukoana shirozuana]]* Kishii, 1961
******* *[[Yukoana taiwana]]* Ôhira, 1968
******* *[[Yukoana takasago]]* Kishii, 1994
******* *[[Yukoana tamui]]* Kishii, 1959
******* *[[Yukoana tenasserimensis]]* Ôhira, 1970
******* *[[Yukoana terukoe]]* Kishii, 1961

## Eksterne lenker
* Bilde av ''Yukoana carinicollis''
*
Tomas Paave

**Tomas Paave** (født 1827 i Pajala, død 1912) var en svensk flyttsame og predikant blant læstadianerne. Han reiste til Sør-Troms om somrene og forkynte for lokalbefolkningen før han i 1890-årene bosatte han seg fast på Lavangen.

I tiden rundt århundreskiftet var den læstadianske bevegelsen preget av diskusjoner rundt lære og ledelse. Selv om Paaves forkynnelse var mindre pietistisk enn den opprinnelige læstadianske lære som de såkalte førstefødte holdt i hevd, forsøkte han å unngå konflikt og utskillelse. Helt mot slutten av hans levetid ble likevel forsamlingen i Sør-Troms skilt ut som en egen retning, og bevegelsen ble kalt for lundbergianerne etter den svenske predikanten August Lundberg som ble den nye lederen i forsamlingen etter Paave.

## Referanser
Lindelitunnelen

**Lindelitunnelen** er en motorveitunnel på E39 vest for Søgne i Kristiansand kommune i Agder fylke. Byggingen startet i mai 2019, og den åpnet for trafikk 24. november 2022 Tunnelen går under Lindelia og har to løp –&nbsp;hvert med en lengde på 610 meter.

## Om tunnelen
Tunnelen er en del av den nye motorveistrekningen mellom Fidjane vest for Kristiansand, og til Døle bru én mil øst for Mandal. Byggingen av den 19 kilometer lange strekningen startet høsten 2018, og den åpnet 24. november 2022. Motorveien og tunnelen ble bygget av AF Gruppen på vegne av Nye Veier.

Lindelitunnelen går under Lindelia og ligger mellom Lohnelierkrysset og Trysfjorden bru.

Den nye tunnelen erstattet den tidligere E39 gjennom Søgne, som har to kjørefelt. Den gamle veien gikk på vest- og sydsiden av Lindelitjønna, like syd for tunnelen.

## Referanser


## Se også

* Veitunneler i Norge
Sámi Áigi

**Sami Áigi** var en samisk avis drevet av de samiske organisasjonene. Den ble etablert i 1979 som en samiskspråklig ukeavis i Karasjok og hadde nyhetsstoff, aktuelle saker og leserbrev. Da avisen ble etablert, hadde man akkurat fått den nye samiske rettskrivingen og avisen spilte en viktig rolle for å ta den i bruk. 

Avisen prøvde også å sette samepolitiske saker under debatt og være kritisk til samepolitiske organer og organisasjoner. Avisen fikk pressestøtte og statsannonser, men klarte på grunn av svak økonomisk styring likevel ikke å overleve og gikk konkurs i mars 1994. Deretter ble Min Áigi grunnlagt som en fortsettelse av Sami Áigi.

## Sámi Aviisaarkiiva
Finnmarksarkivene har samlinger av de samiskspråklige avisene Sámi Áigi, Min Áigi, Áššu, Ávvir og den samiske avisen Ságat. De tre førstnevnte avisene har vært utgitt i kronologisk rekkefølge, men er nå gått inn. Disse er samlet i Sámi Aviisaarkiiva.

## Redaktører
*Per Olav Porsanger (1986)
*Bjarne Store Jakobsen (1987-1989)
## Kilder
*Odd Mathis Hætta: *Samene - Nordkalottens urfolk*, Høyskoleforlaget 2002 side 162
*Om Sami Áigi hos finnmarksarkivene.no
Bruliheitunnelen

**Bruliheitunnelen** er en motorveitunnel på E39 i Songdalen i Kristiansand kommune i Agder fylke. Byggingen av tunnelen startet våren 2020 med gjennomslag 17. februar 2021. Tunnelen åpnet for trafikk 24. november 2022. Den har to løp, hver med en lengde på 950 meter. Den går under Bruliheia, syd for Mjåvann industriområde i Kristiansand.

## Om tunnelen
Tunnelen er en del av motorveistrekningen mellom Fidjane vest for Kristiansand, og til Døle bru én mil øst for Mandal. Byggingen av den 19 kilometer lange strekningen startet høsten 2018, og den åpnet i november 2022. Motorveien og tunnelen ble bygget av AF Gruppen på vegne av Nye Veier.

Tunnelen erstattet tidligere E39 gjennom Kristiansand og Søgne, som har to og fire kjørefelt.

## Referanser


## Se også

* Veitunneler i Norge
Stenagostus

* 

***Stengaostus*** er en slekt av biller som hører til familien smellere (Elateridae).

## Utseende
Middelsstore til ganske store, (15–28 millimeter), slanke, blanke, fint hårete, gjerne rødlige smellere. **Hodet** er kort og bredt, med små fasettøyne. Antennene er 11-leddete, vanligvis ganske lange, mer eller mindre sagtakkede. **Brystskjoldet** (pronotum) er rundet firkantet, omtren tså langt som bredt. Sidekantene er tydelig markerte, og bakhjørnene er litt tilbaketrukket. **Dekkvingene** er langsmale, omtrent så brede som brystskjoldet, med tydelige lengdestriper.

**Larvene** er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

## Levevis
Denne slekten har larver som lever i død ved, for arten som forekommer i Norge i råtne stammner eller stubber av furu på soleksponerete steder .

## Utbredelse
Slekten har en holarktisk utbredelse. I Norge er arten kjempesmeller *Stenagostus rufus* funnet noen få ganger på Sørlandet (Kristiansand, Arendal, Tvedestrand).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien tannsmellere, Dendrometrinae Gistel, 1856
****** Stammen Dendrometrini Gistel, 1856
******* Understammen Athoina Candéze, 1860
******** Slekten ***Stenagostus*** C.G. Thomson, 1859 
********* *[[Stenagostus laufferi]]* (Reitter, 1904)
********* *[[Stenagostus probosus]]* (Buysson, 1901)
********* *[[Stenagostus rhombeus]]* (Olivier, 1790)
********* *[[Stenagostus rosti]]* (Schwarz, 1897)
********* kjempesmeller *Stenagostus rufus* (De Geer, 1774)
********* *[[Stenagostus sardiniensis]]* (Reitter, 1914)
********* *[[Stenagostus umbratilis]]* (Lewis, 1894)
********* *[[Stenagostus zuercheri]]* (Reitter, 1905)

## Referanser


## Eksterne lenker
* Artdatabanken – kjempesmeller *Stenagostus rufus*
* Bilder av kjempesmeller *Stenagostus rufus*
*
Sámi Aviisaarkiiva

**Sámi Aviisaarkiiva** inneholder samlinger av de samiskspråklige avisene *[[Sámi Áigi]]*, *[[Min Áigi]]*, *[[Áššu]]*, *[[Ávvir]]* og *[[Ságat]]*. De tre første avisene avløste hverandre, men overlevde ikke.

Samlinga er utviklet i samarbeid med Samisk høgskoles bibliotektjenester, spesielt med tanke på samisk journalistutdanning, skoleelever og forskning. Den er satt sammen av avissamlinger fra Thor Frette, Odd Mathis Hætta, Nils Øyvind Helander, Ole Henrik Magga, Håkon Kiærulf, Bjørn Lyder Aarseth, Nordisk Samisk Institutt og Samisk høgskole.

Arkivet er en del av Samisk arkiv og dekker perioden 1957-2008.

## Kilder
Om arkivet hos Finnmarksarkivene.no
Thomas Løkkeberg

**Thomas Løkkeberg** (født 1973) er en norsk filmfotograf, som har jobbet med serier som *[[Shakespeares skjulte koder]]* og *[[Vikingane]]*.  

## Priser
* Fagprisen beste klipp/redigering under Gullruten 2010 for serien Shakespeares skjulte koder
* Beste Dramakomedie under Gullruten 2017 for serien Vikingane 
* Årets morsomste humordrama under Humorprisen 2018 for Vikingane 
* Beste dokumentarfilm *«Kjell»* ved Grimstad Kortfilmfestival 2004
* Best student cinematography på ACS Awards 2001 for *«Where to reality»* 

## Referanser


## Eksterne lenker
* 
*
Taraldsfjellet

**Taraldsfjellet** (nordsamisk: *Máttavárri*, historisk også skrevet *Maddavarri*) er et fjell i Sør-Varanger kommune i Finnmark. Det ligger like vest for Jarfjordbotn, og rundt ti kilometer sørøst for Kirkenes. Fjellet har en høyde på 192 meter over havet.

## Referanser
Panta Rei Danseteater

**Panta Rei Danseteater** (PRD) er et norsk dansekompani som ble etablert i 2000. Kompaniet har base i Oslo. Siden opprettelsen i 2000 har kompaniet laget seksten produksjoner og ledet en rekke danseprosjekter. Ved siden av å produsere danseforestillinger driver kompaniet også undervisning i kreativ dans for barn og unge.    

PRD ble i 2017 nominert til NPU prisen av Norsk Publikumsutvikling (NPU). 

## Referanser


## Eksterne lenker
*
Frida Krohn

**Frida Krohn** (født Rasmussen 12. juni 1874 i Grimstad, død 17. september 1952 i Oslo) var en norsk skuespillerinne og sangerinne.

## Familie
Frida Krohn var datter av skipsfører Knud Johan Rasmussen og hotellinnehaverske Cathrine Marie Wilhelmine Marie Krohn fra Flensburg. I annen halvdel av 1870-årene bodde familien i Flensburg. Frida Krohn benyttet som skuespiller sin mors pikenavn.

## Liv og virke
Frida Krohn studerte scenekunst i London, Paris og Berlin før hun etablerte seg som skuespiller i fødebyen Kristiania.

Frida Krohn fikk sin scenedebut 2. juni 1896 på Christiania Theater i rollen som *Laura* i dramaet *De Nygifte* av Bjørnstjerne Bjørnson. Hun var ansatt hos Rudolf «Rulle» Rasmussen på Centralteatret sesongen 1899-1900. Hennes første opptreden på Centralteatret var i rollen som *Sulejma* i *1001 Nat* av Holger Drachmann.

I 1901 medvirket Krohn i Thora Hanssons trupp ved fremførelsen av *[[Et Dukkehjem]]* i Tivoli Theater. I 1903-1905 var hun ved Fahlstrøms Theater. I 1908 reiste hun med Dore Laviks teaterselskap, og i årene 1909-1912 medvirket hun på Nationalturneen under ledelse av Ludovica Levy.

I 1912 ble Frida Krohn ansatt som instruktør ved Stavangers faste scene. Etter noen år i Stavanger, flyttet hun tilbake til fødebyen, og i midten av 1920-årene ble hun ansatt som lærer i deklamasjon og rolleinnstudering ved Akademi for stemmedannelse i Oslo, under ledelse av Nanna With og Martina Beer.

## Roller i utvalg
**Laura* i *De Nygifte* av Bjørnstjerne Bjørnson (Christiania Theater, 1896)
**Sulejma* i *1001 Nat* av Holger Drachmann (Centralteatret, 1899)
**Rosanna* i *En Tjener for to Herrer* av Carlo Goldoni (Centralteatret, 1899)
**Constantia* i *Syndebukken* (Centralteatret, 1899)
**Petrine* i *Guldkareten* av Axel E. Betzonich (Centralteatret, 1899)
**Isabella* i operetten *Askepot* (Centralteatret, 1900)
**Jafra* i *Don Juans død* av Mons Lie
**Fru Linde* i *[[Et Dukkehjem]]* av Henrik Ibsen (Tivoli Theater, 1901) 
**Helwig* i *Svend Dyrings Hus* av Henrik Hertz (Fahlstrøms Theater, 1903)
**Den offentlige Mening* i operetten *Orfeus i Underverdenen* av Jacques Offenbach og Hector Crémieux (Fahlstrøms Theater, 1904)
**fru de Saint Reault* i lystspillet *Den kjedelige Verden* av Edouard Pailleron (Fahlstrøms Theater, 1904)
**Terese* i *Fribillet til Nordkap* (Fahlstrøms Theater, 1905)
**Harriet* i *Lynggaard & Co.* (Dore Lavik, Trondheim, 1908)
**Gunda* i *[[Når den ny vin blomstrer]]* av Bjørnstjerne Bjørnson (Nationalturneen, 1909)
**Mette* i *Kærlighed uden Strømper* av Johan Herman Wessel (Nationalturneen, 1910)
**Claire* i *Fromont jnr. og Risler sen.* av Alphonse Daudet (Nationalturneen, 1911)
**Olga* i *Blodets Baand* av Olaf Storm (Stavanger, 1913)

## Referanser


## Kilder
*
Trysfjordbrua

**Trysfjordbrua**, eller **Trysfjorden bru**, er en motorveibro på europavei 39, helt vest i Kristiansand kommune i Agder. Den 534 meter lange broen krysser Trysfjorden, og har en seilingshøyde på 52 meter. I vest har broen en høyde på 64 meter over havet, og 55,5 meter over havet i øst. Grunnarbeidene tok til i august 2019, og den åpnet for trafikk 24. november 2022.

## Om broen
Betongbroen er bygget etter fritt frembygg-prinsippet. Trysfjordbrua er en del av den nye motorveistrekningen mellom Fidjane vest for Kristiansand, og til Døle bru, én mil øst for Mandal. Byggingen av den 19 kilometer lange strekningen startet høsten 2018, og den ble åpnet for trafikk 24. november 2022. Broen var prosjektert av Norconsult og ble bygget av Kruse Smith på oppdrag fra AF Gruppen og Nye Veier. Broen ble støpt sammen 17. februar 2022.

Broen erstattet den tidligere rasutsatte strekningen langs Trysfjorden. Den avløste også Trysbakken, der det ofte var redusert trafikkavvikling ved snøfall vinterstid.

## Se også

* Liste over broer i Norge
* Liste over broer i Norge etter lengde

## Referanser
Giorgi Tenadze

**Giorgi Tenadze** (født 1962) er en georgisk judoka.

Han representerte Sovjetunionen under Sommer-OL 1988 i Seoul, der han tok bronse i lettvekt.

## Referanser


## Eksterne lenker
*
Steffen Stranz

**Steffen Stranz** (født 16. mai 1960) er en tysk judoka.

Han representerte Vest-Tyskland under Sommer-OL 1988 i Seoul, der han ble nummer 5 i lettvekt. 

## Referanser


## Eksterne lenker
*